dahil sa sarap ng kundiman, kung minsan ay itirik ang mata sa ilaw na nakabitin. nguni'lalong marami ang lihim na sulyap niya kay dolores, ang nahuhuli ni matandang martina. sa paglalaro mo ng mga bulaklak gunitain lamang ang aba kong palad. iyan ang patuloy ng binatang artemyo sa kanyang pamamaibabaw. sinasamantala naman ito ni beteng upang kaulayawin ang kanyang pinopoon. aling loleng, ang wika talaga pong sa kaibigan kong iyan ay ipinagkakatiwala ko ang aking boong buhay. gayon pala! ang sambot ni dolores na ipinagkatiwala na ninyo sa kanya ang boong buhay ninyo, ay bakit pa kayo sumama rito? ang tutol ni beteng ang ibig kong sabihin ay ipinagkakatiwala kong siya na ang dumaing ng hirap ko. sapagka'ang damdamin ng puso ni pedro ay maidadaing ng bibig ni huwan. napopoot ba kayo? ang maamong tanong ni beteng na nakahalatang totoong mailap si dolores. napuna niyang ang mga tugon sa kanya ay nasasaputan ng suliranin. bakit ako mapopoot?